**תושבי נהלל שלומות:**

בחצי השנה האחרונה אנו עדים לעליית מדרגה בהיקף אירועי הפריצה בכל רחבי עמק יזרעאל. אירועי הפריצות מתמקדים בבתים פרטיים, מחסנים, משרדים, גניבות של כלים רכב שונים (החל מטרקטורים ועד ריינג'רים) ועוד. הפריצות מתקיימות הן בשעות החשיכה והן במהלך שעות היום, בדגש על שעות הצהריים המוקדמות.

בתקופה האחרונה גם אנחנו כאן בנהלל הצטרפנו 'לחגיגה'. להלן דוגמה לשני מקרים שהתרחשו כאן אצלנו בשבוע החולף:

2.3, יום חמישי שעבר: בסביבות 15:00 נכנסה משאית גרר לבנה למשק 73 (וולף). טרקטור ג'ון דיר 1020 השייך למשפחת וולף הועמס על המשאית ונגנב. המשאית יצאה דרך העיגול ביציאה הראשית של נהלל, נראתה בפעם האחרונה בצומת אלונים ומאז 'נעלמו' עקבותיה.

9.3, יום חמישי האחרון: בסביבות 14:30 בצהריים נפרץ בית במשק 67 (כהן). משהבחין נדב כהן בפעולת הפורצים, הם נכנסו לרכבם (סקודה בצבע שמפניה שאת לוחית הרישוי הספיק נדב לרשום) ונסעו מהמקום, תוך שהם יוצאים מנהלל דרך מרכז מזון כנראה. מרגע שהתקבל המידע, הוקפץ כוח הכוננות של נהלל וסגר את הכניסות והיציאות למושב. כמו כן הוקפצו למקום גם שתי ניידות משטרה בליווי מסוק משטרתי. הרכב שייך לתושבי אזור נצרת המוכרים למשטרה...אין ספק כי במקרה זה, ערנותו של נדב והתנהלות נכונה דרך רישום מס' לוחית הזיהוי של הרכב תסייע בתפיסת הפורצים.

להלן מס' לקחים והמלצות לציבור התושבים:

1. אני מבקשים לגלות ערנות במהלך שעות היום והלילה. משמע, אנשים זרים שאינם שייכים לקהילת נהלל, ואשר לדעתם ישנה סיבה מחשידה להתנהגותם, לא להתבייש לשאול אותם את המשפט האלמותי: "של מי אתה...". בכל מקרה, ועל כל חשד, בבקשה לפנות לאיתמר זילס הרב"ש.

2. רכבים חשודים- נא לצלם מספר רישוי ולהעביר לאיתמר זילס.

3. בתים עם אזעקות- להפעיל אזעקות גם במהלך היום.

4. נא לנעול דלתות + חלונות של הבתים- הן ביום והן בלילה. רוב מקרי הפריצה לבתים מתבצעים דרך החלונות...

5. נא להוציא מפתחות מכלי רכב חקלאיים, או מכל כלי ממונע אחר.

במידה וקיים חשש או חשד כלשהו, בבקשה לא להסס לפנות במיידי (ובכל שעה) לאיתמר הרב"ש במספר 052-3862608

מוקד המועצה האזורית זמין ופנוי לכל בעיה שהיא 24/7 בטלפון – 04-6520100

בנוסף, קיימת אפליקציית 'המוסקיטר' ובה נמצאים חלק ניכר מחברי נהלל ועשויה לסייע במהרה ברגעי אמת, לכל דבר ועניין (כולל במקרים של שריפה, עניין רפואי וכל מצוקה אחרת חלילה). לכל מידע נוסף בנושא, ניתן לפנות לשאול אבידב במספר – 0529244783

לידיעתכם, השבוע אמורות להיות מותקנות מצלמות אבטחה במקומות שונים בנהלל. בנוסף, מושקע תקציב בצוות כוננות וצוות צח"י (צוות חירום יישובי) שכבר קיימים.

דבר אחרון: תושבים (ותושבות) המעוניינים/ות להשקיע באמצעי אבטחה נוספים מכספם האישי (כדוגמת מצלמות למשקים, אזעקות לבית- עבור דלתות, חלונות וכו', יכולים לפנות לאיתמר הרב"ש).

תושבים ותושבות, יקרים ויקרות – **ערנות, אכפתיות, ויוזמה** הם הדברים הבסיסיים שיאפשרו ביטחון במושב שלנו...

בברכת סופ"ש נעים וחג פורים שמח

איתמר זילס, רב"ש המושב

052-3862608